|  |
| --- |
| Številka: 092-13/2024-3360-59 |
| Ljubljana, 18. 3. 2024  |
| EVA / |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| **ZADEVA: Poročilo o udeležbi ministra za visoko šolstvo, znanost in inovacije dr. Igorja Papiča na dogodku »UNICA Days« v Bruslju, 29. 2. 2024** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji ……pod točko… sprejela naslednji**SKLEP:**Vlada Republike Slovenije se je seznanila s poročilom o udeležbi ministra za visoko šolstvo, znanost in inovacije dr. Igorja Papiča na dogodku »UNICA Days« v Bruslju, 29. 2. 2024.  Barbara Kolenko Helbl generalna sekretarka Priloga:– Informacija o udeležbi ministra za visoko šolstvo, znanost in inovacije dr. Igorja Papiča na dogodku »UNICA days« v Bruslju, 29. 2. 2024Sklep prejmejo:* Ministrstvo za visoko šolstvo, znanost in inovacije
* Ministrstvo za zunanje in evropske zadeve
* Urad Vlade RS za komuniciranje.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebi, odgovorni za strokovno pripravo in usklajenost gradiva:** |
| * Tina Vuga, vodja, Služba za evropske zadeve in mednarodno sodelovanje, MVZI
* Tanja Grželj, sekretarka, Služba za evropske zadeve in mednarodno sodelovanje, MVZI
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora: /** |
|  |
| **5. Kratek povzetek gradiva:** |
| Minister dr. Igor Papič je kot uvodni govorec nastopil na dogodku »UNICA Days« v organizaciji Evropskega združenja univerz iz glavnih mest po Evropi, mreže 57 univerz iz 42 evropskih prestolnic. Na dogodku so bile predstavljene in obravnavane pomembne teme s področja visokega šolstva in raziskav, ki določajo smer razvoja evropskega izobraževalnega in raziskovalnega prostora. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | **NE** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| **7.a Predstavitev ocene finančnih posledic nad 40.000 EUR: /** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | / | / | / | / |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / | / |
| **SKUPAJ** | **/** | **/** |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / | / |
| / | / | / | / | / |
| **SKUPAJ** | **/** | **/** |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| / | / | / |
| / | / | / |
| **SKUPAJ** | **/** | **/** |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **NE** |
| Pri obravnavi gradiva sodelovanje javnosti ni bilo potrebno. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
|  **dr. Igor Papič**  **MINISTER**PRILOGI: – predlog sklepa Vlade Republike Slovenije– Informacija o udeležbi ministra za visoko šolstvo, znanost in inovacije dr. Igorja Papiča na dogodku »UNICA days« v Bruslju, 29. 2. 2024 |

PREDLOG SKLEPA

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …. seji …… pod točko… sprejela naslednji

**SKLEP:**

Vlada Republike Slovenije se je seznanila s poročilom o udeležbi ministra za visoko šolstvo, znanost in inovacije dr. Igorja Papiča na dogodku »UNICA Days« v Bruslju, 29. 2. 2024.

.

 Barbara Kolenko Helbl

 generalna sekretarka

Priloga:

– Informacija o udeležbi ministra za visoko šolstvo, znanost in inovacije dr. Igorja Papiča na dogodku »UNICA days« v Bruslju, 29. 2. 2024

Prejmejo:

* Ministrstvo za visoko šolstvo, znanost in inovacije
* Ministrstvo za zunanje in evropske zadeve
* Urad Vlade RS za komuniciranje

PRILOGA 1

**Poročilo o udeležbi ministra za visoko šolstvo, znanost in inovacije dr. Igorja Papiča na dogodku »UNICA Days« v Bruslju, 29. 2. 2024**

Dogodek »UNICA Days«, ki je bil letos organiziran prvič, predstavlja pomemben korak k oblikovanju prihodnosti in povezovanju vseh aktivnih članov Evropskega združenja univerz iz glavnih mest po Evropi (*Network of Universities from the Capitals of Europe* – UNICA). UNICA je mreža 57 univerz iz 42 evropskih prestolnic, ki omogoča prostor za izmenjavo mnenj in oblikovanje novih idej z odločevalci in drugimi deležniki na področju visokega šolstva.

Na dogodku so bile predstavljene in obravnavane nekatere pomembne teme s pomočjo ključnih deležnikov s področja visokega šolstva in raziskav, ki določajo smer razvoja evropskega izobraževalnega prostora in tudi evropskega raziskovalnega prostora. Pomemben kontekst dogodka so predstavljale prihajajoče volitve v EP, ki postavljajo vprašanje kakšno vlogo imajo univerze za krepitev demokracije.

Uvodni govorci dogodka »UNICA Days« so bili evropska komisarka za inovacije, raziskave, kulturo, izobraževanje in mladino Iliana Ivanova, minister za visoko šolstvo, znanost in inovacije dr. Igor Papič in romunska ministrica za izobraževanje Ligia Deca.

Minister dr. Igor Papič je kot uvodni govorec na dogodku predstavil svoj pogled v prihodnost na temo krepitve demokracije z izobraževanjem in raziskavami v luči volitev v EP. Izrazil je, da so univerze svetilniki demokracije, a so tudi kompleksne in ne morejo ponuditi odgovorov na vse probleme družbe. Pomembno je, da imajo univerze svojo avtonomijo, tudi finančno brez katere ni drugih vidikov avtonomije. Predstavil je tudi nedavne reforme v Sloveniji na področjih visokega šolstva in raziskav ter inovacij, med drugim vzpostavitev skupne Agencije za raziskave in inovacije (ARIS). Vse te aktivnosti vodijo v oblikovanje družbe 5.0., v Sloveniji pa se v ta namen izvajajo demonstracijski projekti, ki bodo prispevali k temu. Takšna družba bo vplivala tudi na nove ali pa spremenjene poklice. Minister se je v nagovoru navezal tudi na pobudo zavezništev Evropskih univerz, katerih izzivi še vedno ostajajo nerešeni, a je potrebno podpreti njihov razvoj, pri čemer vloga tradicionalnih (nacionalnih) univerz ostaja in bo ostala ključna, transnacionalni element pa bo dodana vrednost in bo prehajal čez nacionalne meje. Zaključil je z učno mobilnostjo ter podprl prizadevanja za več mobilnosti, saj mobilnost odpira poglede in stališča kar je ključno tudi za odhodno državo.

Romunska ministrica za izobraževanje je dejala, da globalne ravni demokracije nazadujejo, kar je povezano z dezinformacijami in naraščajočo polarizacijo. Univerze imajo skozi svoje 4 misije ključno vlogo za blažitev teh negativnih vidikov današnje družbe, tudi z vidika spodbujanja kritičnega mišljenja in boja za demokracijo. Pomembno vlogo imajo tudi vrednote v EU in visokošolskih institucijah, ki so si podobne, vse od akademske svobode do vladavine prava in človekovih pravic. Pri tem se je navezala tudi na bolonjski proces ter Rimski in prihajajoči Tiranski komunike.

Evropska komisarka za inovacije, raziskave, kulturo, izobraževanje in mladino Iliana Ivanova se je v video nagovoru navezala na obstoječih 50 zavezništev Evropskih univerz, ki se jim bo sredi leta pridružilo še vsaj 10, združujoč več kot 500 visokošolskih institucij iz vse Evrope. Eno od osrednjih vprašanj je tudi oblikovanje skupne evropske diplome, za kar je napovedala visokošolski sveženj konec marca, za poenostavitev oblikovanja skupnih programov, podeljevanje skupnih diplom in s tem povezane akreditacije skupnih programov. Omenila je tudi t.i. mladinski test EU, ki ga preučujejo tudi za namen testiranja skupne evropske diplome.

V nadaljevanju konference so potekali še paneli na temo evropskih volitev, raziskav in inovacij ter na temo izobraževanja.